《世之咏物者采春花而落秋实余欲矫其失作冬果十咏 其四 梨》
宋代·方一夔

自是雪香骨，风霜阅四时。纸包防虿尾，泉浸浴琼肌。

不作离愁斧，能为润肺医。看渠津润处，诗就已涎垂。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。